
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 876 / 15.nov.2011                         Nr.22/ 412 /15 nov. 2011  

BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei Guvernului nr.11/2011 pentru rectificarea bugetului asigurarilor sociale de stat pe anul 2011. (L619/2011, PLX527/2011).
Presedinte,                                                               Presedinte,

         Senator Ovidiu Marian                                       Deputat Maria Eugenia Barna

         SENAT                                                 CAMERA DEPUTATILOR

   Comisia pentru buget,                                                          Comisia pentru buget,

finante, activitate bancara                                                             finante si banci

     si piata de capital

Nr.XXII/ 876 /15.nov.2011                                          Nr.22 / 412 /15.nov.2011

R A P O R T   C O M U N   

la

proiectul de lege pentru aprobarea Ordonanţei Guvernului nr. 11/2011 pentru rectificarea bugetului asigurărilor sociale de stat pe anul 2011
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L619/2011, respectiv  PLX 527/2011  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului asigurarilor sociale de stat  si bugetului asigurarilor pentru somaj pe anul 2011 in contextul evolutiei activitatii economice din primele cinci luni ale anului. Principalele modificari se refera la majorarea veniturilor, respectiv a cheltuielilor, atat la bugetul asigurarilor sociale de stat cat si la bugetul asigurarilor pentru somaj.  Astfel, se propune:

· majorarea veniturilor bugetului asigurarilor sociale de stat pe anul 2011, cu 643,5 milioane lei, suma cu care se majoreaza si cheltuielile;
· diminuarea veniturilor din sistemul de asigurari pentru accidente de munca si boli profesionale cu suma de 42,8 milioane lei, majorarea cheltuielilor cu 38,9 milioane lei si reducerea excedentului cu 81,7 milioane lei;

· diminuarea veniturilor bugetului asigurarilor pentru somaj cu suma de 1052,0 milioane lei, suma cu care se reduc si cheltuielile;

· diminuarea cheltuielilor Fondului de garantare pentru plata creantelor salariale cu  suma de 30,4 milioane lei, suma cu care se majoreaza excedentul.
Consiliul Legislativ si Consiliul Economic si Social au avizat favorabil proiectul de ordonanta. 

Ministerul Finantelor Publice a transmis Consiliului Fiscal proiectul de rectificare a bugetului de stat si bugetului asigurarilor sociale de stat pe anul 2011, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. 

Consiliul fiscal, potrivit atributiilor sale, a emis urmatoarele opinii si rercomandari cu privire la proiectul de rectificare bugetara:

· proiectul de rectificare bugetara indeplineste conditia cu privire la cheltuielile de personal ale bugetului general consolidat care nu pot fi majorate pe parcursul anului bugetar, stabilita de Legea nr.69/2010 la art.9 alin.(2), precum si conditiile de la art.15 alin. (2) care prevad ca nu pot fi aprobate mai mult de doua rectificari bugetare pe an si acestea nu pot fi promovate in primele sase luni ale anului;

· proiectul de rectificare bugetra nu indeplineste conditia prevazuta la art.16 din Legea nr.69/2010 in conformitate cu care cheltuielile totale ale bugetului general consolidat, excluzand asistenta financiara din partea Uniunii Europene si a altor donatori, nu pot fi suplimentate cu ocazia rectificarilor bugetare decat pentru plata serviciului datoriei publice si pentru plata contributiei Romaniei la Bugetul Uniunii Europene;

· Consiliul fiscal atrage atentia ca incalcarea art. 16 din Legea nr.69/2010 implica sanctiuni explicite in conformitate cu prevederile art.56 alin. (1) si (2) din aceeasi lege si considera regretabila practica de a eluda, printr-un act normativ, regulile instituite de lege pentru promovarea disciplinei in executia bugetara, iar recursul la derogare de la aceste reguli submineaza unul dintre scopurile pentru care a fost asumata Legea responsabilitatii fiscal – bugetare.

La dezbaterea proiectului de lege au participat Ion Ghizdeanu, secretar de stat la Ministerul Finantelor Publice si Doina Parcalabu, presedintele Casei Nationale de Pensii Publice.

Intrunite in sedinta comuna, membrii celor doua comisii au hotarat, cu majoritate de voturi, sa adopte un raport de admitere in forma prezentata de Guvern.

In consecinta supunem spre dezbatere si adoptare, Plenului Parlamentului, raportul de admitere si proiectul de lege.


In raport cu obiectul de reglementare, proiectul de lege face parte din categoria legilor ordinare.
Presedinte,                                                               Presedinte,

         Senator Ovidiu Marian                                       Deputat Maria Eugenia Barna
Redactat: G. Pîslaru

